CELEX: 62007TJ0388
Language: el
Date: 2010-05-06 00:00:00
Title: Απόφαση του Γενικού Δικαστηρίου (μονομελούς) της 6ης Μαΐου  2010. # Comune di Napoli κατά Ευρωπαϊκής Επιτροπής. # ΕΤΠΑ - Μείωση χρηματοδοτικής ενίσχυσης - Αστικό πιλοτικό πρόγραμμα σχετικά με την κατασκευή δικτύου τηλεματικών κόμβων στην πόλη της Νεάπολης - Έννοια της παρατυπίας - Επιλέξιμες δαπάνες. # Υπόθεση T-388/07.

Απόφαση του Γενικού Δικαστηρίου (μονομελές) της 6ης Μαΐου 2010 – Comune di Napoli κατά Επιτροπής
      (Υπόθεση T-388/07)
      «ΕΤΠΑ – Μείωση χρηματοδοτικής ενίσχυσης – Αστικό πιλοτικό πρόγραμμα σχετικό με την κατασκευή δικτύου τηλεματικών κόμβων στον Δήμο της Νεάπολης – Έννοια της παρατυπίας – Επιλέξιμες δαπάνες»
      1.                     Οικονομική και κοινωνική συνοχή – Διαρθρωτικές παρεμβάσεις – Κοινοτική χρηματοδότηση – Απόφαση περί μειώσεως χρηματοδοτικής
            ενίσχυσης λόγω παρατυπιών – Παρατυπία – Έννοια (Κανονισμός 4253/88 του Συμβουλίου, άρθρο 24 §§ 2 και 3) (βλ. σκέψεις 46-48,
            54-58, 161)
      2.                     Οικονομική και κοινωνική συνοχή – Διαρθρωτικές παρεμβάσεις – Κοινοτική χρηματοδότηση – Αίτηση τροποποιήσεων των συμβατικών
            όρων υποβληθείσα από επιχείρηση στην οποία έχει χορηγηθεί ενίσχυση – Υποχρέωση της Επιτροπής να απαντήσει εντός εύλογης προθεσμίας
            – Κριτήρια εκτιμήσεως (βλ. σκέψεις 88-92)
      3.                     Οικονομική και κοινωνική συνοχή – Ευρωπαϊκό Ταμείο Περιφερειακής Αναπτύξεως – Απόφαση μειώσεως χρηματοδοτικής ενίσχυσης –
            Ποσό περί μειώσεως καθοριζόμενο χωρίς να ληφθεί υπόψη η εκτέλεση του σχεδίου ή η απουσία απάτης ή δόλιας συμπεριφοράς – Παραβίαση
            της αρχής της αναλογικότητας – Δεν υφίσταται (Κανονισμοί του Συμβουλίου 4253/88, άρθρο 24, και 2988/95, άρθρο 2) (βλ. σκέψεις
            146-148, 152-154)
      4.                     Εξωσυμβατική ευθύνη – Προϋποθέσεις – Κατάφωρη παραβίαση του κοινοτικού δικαίου – Δεν υφίσταται – Προσφυγή στερούμενη παντελώς
            νομικού ερείσματος (Άρθρο 288, εδ. 2, ΕΚ) (βλ. σκέψεις 174-178)
      5.                     Εξωσυμβατική ευθύνη – Ευθύνη από μη παράνομη συμπεριφορά – Αρχή μη αναγνωριζόμενη από το κοινοτικό δίκαιο – Λόγοι ακυρώσεως
            αντλούμενοι από την ύπαρξη ασυνήθους και ιδιαίτερης ζημίας καθώς και αιτιώδους συνάφειας μεταξύ της ζημίας αυτής και της οικείας
            πράξεως – Δεν ασκούν επιρροή (Άρθρο 288, εδ. 2, ΕΚ) (βλ. σκέψεις 184-188)
      Αντικείμενο 
      
         
               Αφενός, ακύρωση της αποφάσεως C(2007) 3893 της Επιτροπής, της 8ης Αυγούστου 2007, σχετικά με τη μείωση της χρηματοδοτικής
                  ενίσχυσης του Ευρωπαϊκού Ταμείου Περιφερειακής Αναπτύξεως (ΕΤΠΑ) βάσει του άρθρου 10 του κανονισμού (ΕΟΚ) 4254/88, όπως τροποποιήθηκε
                  με τον κανονισμό (ΕΟΚ) 2083/93, η οποία χορηγήθηκε στον Δήμο της Νεάπολης (Ιταλία) με την απόφαση της Επιτροπής PH/1997/2761,
                  για την έγκριση χρηματοδοτικής ενίσχυσης του ΕΤΠΑ στο πλαίσιο του πρότυπου αστικού πιλοτικού προγράμματος αριθ. 97.05.29.002
                  (πρόγραμμα σχετικό με την κατασκευή δικτύου τηλεματικών κόμβων στον Δήμο της Νεάπολης), καθώς και, αφετέρου, αγωγή αποζημιώσεως
                  για την αποκατάσταση της ζημίας που ισχυρίζεται ότι υπέστη ο ενάγων κατόπιν της εκδόσεως της προσβαλλομένης αποφάσεως.
               
            Διατακτικό 
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Απορρίπτει την προσφυγή-αγωγή.
               
            
         
                  2)
               
               
                  
               
               
                  	Καταδικάζει την Comune di Napoli στα δικαστικά έξοδα.